CELEX: 62007FN0074
Language: el
Date: 2007-07-03 00:00:00
Title: Υπόθεση F-74/07: Προσφυγή της 3ης Ιουλίου 2007 — Meierhofer κατά Επιτροπής

22.9.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 223/21
            
         Προσφυγή της 3ης Ιουλίου 2007 — Meierhofer κατά Επιτροπής
   (Υπόθεση F-74/07)
   (2007/C 223/37)
   Γλώσσα διαδικασίας: η γερμανική
   Διάδικοι
   
      Προσφεύγων: Stefan Meierhofer (Μόναχο, Γερμανία) (Εκπρόσωπος: H.-G. Schiessl, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση που εξέδωσε η καθής αναφορικά με τον προσφεύγοντα στις 10 Μαΐου 2007,
            
         
               —
            
            
               να ακυρώσει την απόφαση που εξέδωσε η καθής στις 19 Ιουνίου 2007 επί της διοικητικής ενστάσεως του προσφεύγοντος,
            
         
               —
            
            
               να υποχρεωθεί η καθής να επαναξιολογήσει την προφορική δοκιμασία στην οποία υποβλήθηκε ο προσφεύγων στις 29 Μαρτίου 2007 βάσει των ισχυόντων κριτηρίων,
            
         
               —
            
            
               να υποχρεωθεί η καθής να αποφασίσει εκ νέου, υπό το πρίσμα των νέων αποτελεσμάτων του διαγωνισμού, σχετικά με την κατάταξη του προσφεύγοντος στον κατάλογο επιτυχόντων του διαγωνισμού AD/26/05,
            
         
               —
            
            
               να υποχρεωθεί η καθής να αιτιολογήσει τη νέα απόφαση που πρόκειται να εκδώσει,
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Ο προσφεύγων μετέσχε στον διαγωνισμό AD/26/05 (πρόσληψη υπαλλήλων στον βαθμό Α5). Μετά το πέρας των δοκιμασιών, η εξεταστική επιτροπή γνωστοποίησε στον προσφεύγοντα ότι δεν θα περιληφθεί στον κατάλογο επιτυχόντων, διότι δεν είχε συγκεντρώσει την απαιτούμενη βαθμολογία.
   Αντικείμενο των αιτιάσεων του προσφεύγοντος είναι η πλημμελής αιτιολόγηση της αποφάσεως της Επιτροπής να μην τον περιλάβει στον κατάλογο επιτυχόντων και οι διαδικαστικές πλημμέλειες της προφορικής δοκιμασίας.